
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, пл. "Света Неделя" №6,  тел: (+359 2)   9401 444, факс: (+359 2) 9401 595 



РЕШЕНИЕ
№ РС-16469-19-099

	Днес,18.12.2019 г., Комисията за противодействие на корупцията и за отнемане на незаконно придобитото имущество /КПКОНПИ/, в състав:

Заместник - председател: Антон Славчев
Член: Антоанета Цонкова
Член: Пламен Йоцов
У С Т А Н О В И:

Производството е образувано по реда на чл. 23, ал. 1 от Закона за предотвратяване и установяване на конфликт на интереси (ЗПУКИ) (отм. ДВ, бр. 7 от 19.01.2018 г.) по сигнал с рег. № С-2014-317/25.11.2013 г.
Производството по сигнала е прекратено с Решение № РП-317-13-009/16.01.2018 г. на КПУКИ.
По протест на Окръжна прокуратура В. решението на КПУКИ е отменено с Определение № 2435 от 27.03.2019 г. по адм. д. № 3448/2018 г. на АССГ, оставено в сила с Определение № 9821 от 26.06.2019 г. по адм. д. № 6821/2019 г. на ВАС.
Преписката е върната на административния орган с писмо вх.№ ЦУ 01/16229/26.07.2019 г. на КПКОНПИ от АССГ, за произнасяне по същество по сигнал с рег. № С-2014-317/25.11.2013 г., като срокът за произнасяне по чл.27, ал.1 от ЗПУКИ /отм./, тече от постъпване на преписката при органа.
Производството е образувано под рег. № ЦУ 01/16469/30.07.2019 г. на КПКОНПИ.

Сигналът е насочен против Десислава Д. Тодорова – кмет на Община Б.
По същество в сигнала се твърди, че Десислава Тодорова, в качеството си на кмет на Община Б., е сключила договор със съпруга си Е. Ч., за наем на общинска земя – пасище и мера в с. С. и с. Б.. В с. С. – 450,320 дка на стойност 4541,95 лв., а в с. Б. – 698,345 дка на стойност 4347,44 лв. Договорите са сключени на 10.06.2013г., а парите са преведени с приходен касов ордер №279/10.06.2013г.
Към сигнала е приложена справка за наеми на общинско имущество за периода от 01.01.2012г. до 31.08.2013г.
Комисията служебно е събрала следните доказателства: Удостоверение за избран кмет на община №512/01.11.2011г. и клетвен лист от 07.11.2011г. на Десислава Д. Тодорова; Декларации по чл. 12 от ЗПУКИ – 2 бр.; Заверени копия от преписки по сключване, изпълнение и изплащане на суми по Договор №Д-Д-26/10.06.2013г.; Договор №Д-Д-27/10.06.2013г.; Договор №Д-Д-28/10.06.2013г.; Договор №Д-Д-29/10.06.2013г.; Договор №Д-Д-30/10.06.2013г.; Договор №Д-Д-31/10.06.2013г.; Договор №Д-Д-32/10.06.2013г.; Договор №Д-Д-35/10.06.2013г.; Справка в ГРАО „Население“ за Десислава Д. Тодорова.
С покана изх. № С-317#3/07.02.2014г. Десислава Тодорова в качеството й на кмет на Община Б. е надлежно поканена на изслушване на 20.02.2014г. в КПУКИ. На заседанието пред КПУКИ лицето се явява лично и е изслушано по реда на чл. 26 от ЗПУКИ (отм.). 
В обясненията си, дадени пред Комисията, Тодорова заявява, че с Е. Ч. живеят на семейни начала. Потвърждава, че същият е участвал в търгове, организирани от Община Б. през 2013г. за отдаване под наем на общински имоти, които е спечелил. Заявява, че процедурите са проведени съгласно Закона за собствеността и ползването на земеделските земи и въз основа на решения на Общинския съвет. Заявява, че договорите между Ч. и Община Б. са сключени със заместник-кмета на общината, поради което не е налице конфликт на интереси. Отправя молба производството по сигнала да бъде прекратено.
По време на изслушването Тодорова представи писмено възражение и доказателства към него, които бяха приложени към преписката: Докладна с изх. №270/21.03.2013г.; Протокол №26/22.03.2013г. на Общински съвет Б.; Докладна с изх. №286/28.03.2013г.; Протокол №27/29.03.2013г. на Общински съвет Б.; Докладна с изх. №301/02.04.2013г.; Заповед №ЗАПО-0716/02.04.2013г. на Областен управител; Протокол №28/12.04.2013г. на Общински съвет Б.; Справка за проведените търгове на общински пасища, достигнати крайни цени и внесени суми за наем.

От събраните в хода на административното производство доказателства Комисията установи следното от фактическа страна:

Сигналът е подаден от лица с посочени три имена и адрес за кореспонденция и е подписан.
Десислава Д. Тодорова заема длъжността кмет на Община Б., считано от 07.11.2011г., видно от приложения по преписката клетвен лист. Същата е подала декларация по чл. 12, т. 2 от ЗПУКИ (отм.) на 14.11.2011г., в която е посочила, че към датата на избирането си съжителства с Е. Ч.
С Решение № 228 (Протокол № 27 от 29.03.2013 г.) на Общински съвет – Б. е утвърден списък на земеделските стопани и отглежданите от тях животни, съгласуван с Областна дирекция „Земеделие“ – В., определен е размер на наемната площ на глава едър и дребен рогат добитък, приет е и е утвърден годишен план за паша, определени са задълженията на Община Б. и на ползвателите за поддържането на предоставените под наем и аренда мери и пасища. По т. 4 от цитираното решение, Общинския съвет Б. е разрешил на основание чл. 37п от ЗСПЗЗ да бъдат отдадени под наем за индивидуално ползване пасища и мери – общинска собственост с търг или конкурс за срок от 1 една година, без публичен търг само на регистрирани земеделски стопани. Разпределението на мерите и пасищата следва да се извърши в зависимост от вида и броя на отглежданите животни, като извършването на всички необходими действия е възложено на кмета на общината. Решението е взето единодушно – от пълния състав на Общинския съвет.
Със Заповед № ЗАПО-07-16/11.04.2013 г. на Областен управител  на Област В. е върнато за ново обсъждане Решение № 228.
С Решение № 231 (Протокол № 28 от 12.04.2013 г.) на Общински съвет – Б. е определил отдаването на пасища и мери – общинска собственост да се извърши чрез публично оповестен търг с първоначална цена от 6 лева. Решението е взето единодушно – от пълния състав на Общинския съвет.

I. Със Заповед №151/29.04.2013г. на Десислава Тодорова – кмет на Община Б., е открит публичен търг с явно наддаване за отдаване под наем на 4 бр. поземлени имоти – публична общинска собственост /пасища и мери/, намиращи се в землището на с. С., Община Б., както следва:
- Пасище, мера, представляващо ПИ №024035 с площ 139.597 дка в землището на с. С.. Начална годишна наемна цена 6 лв./декар или общо в размер на 837.58 лв.
- Пасище, мера, представляващо ПИ №024036 с площ 187.148 дка в землището на с. С.. Начална годишна наемна цена 6 лв./декар или общо в размер на 1122.89 лв.
- Пасище, мера, представляващо ПИ №022061 с площ 53.711 дка в землището на с. С.. Начална годишна наемна цена 6 лв./декар или общо в размер на 322.266 лв.
- Пасище, мера, представляващо ПИ №025019 с площ 69.864 дка в землището на с. С.. Начална годишна наемна цена 6 лв./декар или общо в размер на 419.18 лв.

Със Заповед №203/16.05.2013г. на Десислава Тодорова – кмет на Община Б., е назначена комисия за провеждане на публичен търг с явно наддаване за отдаване под наем на поземлени имоти – публична общинска собственост /пасища, мери/, намиращи се в землището на с. С., Община Б., в следния състав: председател В. М. – зам.-кмет на Община Б. и членове адв. М. С. – юрист на Община Б., М. В. – гл. счетоводител на Община Б., Ц. П. – гл. експерт „Земеделие, гори и екология“, В. Б. – гл. експерт „УС“.
1. На свое заседание от 16.05.2013г. комисията, назначена със Заповед №203/16.05.2013г. е пристъпила към отваряне на предложенията и е допуснала до участие в търга за ПИ №022061 с площ 53.711 дка в землището на с. С. двама кандидати – Т. Т. и Е. Ч. В резултат на провелия се търг с явно наддаване комисията е обявила за спечелил Е. Ч.
Със Заповед №216/20.05.2013г. на Десислава Тодорова – кмет на Община Б., Е. Ч. е обявен за спечелил търга за отдаване под наем пасище, мера – публична общинска собственост, находящо се в землището на с. С., представляващо ПИ №022061 с площ 53.711 дка при годишна наемна цена, достигната на търга в размер на 580.11 лв.
С Писмо изх. №465/31.05.2013г. Десислава Тодорова – кмет на Община Б. е уведомила Е. Ч., че е определен за спечелил търга.
Със Заповед №248/30.05.2013г. на основание чл. 39, ал. 2 от ЗМСМА Тодорова е наредила по време на ползване на платения й годишен отпуск за времето от 03.06.2013г. до 14.06.2013г. да бъде замествана от В. М. – зам.-кмет на Община Б.
На 10.06.2013г. на основание резултатите от проведения на 16.05.2013г. търг и Заповед №216/20.05.2013г. за обявяване на спечелилия търга участник е сключен Договор №Д-Д-26/10.06.2013г. за отдаване под наем на пасище, мера – общинска собственост – ПИ №022061 сплощ 53.711 дка в землището на с. С., между Община Б., представлявана от вр.и.д. В. М. – кмет на Община Б. съгласно Заповед №248/30.05.2013г. и М. В. – гл. счетоводител, наричана наемодател, от една страна и Е. Ч., наричан наемател – от друга.
2. На свое заседание от 16.05.2013г. комисията, назначена със Заповед №203/16.05.2013г., е пристъпила към отваряне на предложенията и е допуснала до участие в търга за ПИ №024035 с площ 139.597 дка в землището на с. С. двама кандидати – Е. И. и  Е. Ч. В резултат на провелия се търг с явно наддаване комисията е обявила за спечелил Е.Ч.
Със Заповед №217/20.05.2013г. на Десислава Тодорова – кмет на Община Б., Е. Ч. е обявен за спечелил търга за отдаване под наем пасище, мера – публична общинска собственост, находящо се в землището на с. С., представляващо №024035 с площ 139.597 дка при годишна наемна цена, достигната на търга в размер на 1172.62 лв.
С Писмо изх. №468/31.05.2013г. Десислава Тодорова – кмет на Община Б. е уведомила Е. Ч., че е определен за спечелил търга.
Със Заповед №248/30.05.2013г. на основание чл. 39, ал. 2 от ЗМСМА Тодорова е наредила по време на ползване на платения й годишен отпуск за времето от 03.06.2013г. до 14.06.2013г. да бъде замествана от В. М.– зам.-кмет на Община Б.
На 10.06.2013г. на основание резултатите от проведения на 16.05.2013г. търг и Заповед №217/20.05.2013г. за обявяване на спечелилия търга участник е сключен Договор №Д-Д-27/10.06.2013г. за отдаване под наем на пасище, мера – общинска собственост – ПИ №024035 с площ 139.597 дка в землището на с. С., между Община Б., представлявана от вр.и.д. В.М. – кмет на Община Б. съгласно Заповед №248/30.05.2013г. и М. В.а – гл. счетоводител, наричана наемодател, от една страна и Е.Ч., наричан наемател – от друга.
3. На свое заседание от 16.05.2013г. комисията, назначена със Заповед №203/16.05.2013г., е пристъпила към отваряне на предложенията и е допуснала до участие в търг за ПИ №024036 с площ 187.148 дка в землището на с. С. двама кандидати – Т. К. Т.и  Е. Ч. В резултат на провелия се търг с явно наддаване комисията е обявила за спечелил Е.Ч.
Със Заповед №218/20.05.2013г. на Десислава Тодорова – кмет на Община Б., Е. Ч. е обявен за спечелил търга за отдаване под наем пасище, мера – публична общинска собственост, находящо се в землището на с. С., представляващо №024036 с площ 187.148 дка при годишна наемна цена, достигната на търга в размер на 1908.92 лв.
С Писмо изх. №469/31.05.2013г. Десислава Тодорова – кмет на Община Б. е уведомила Е. Ч., че е определен за спечелил търга.
Със Заповед №248/30.05.2013г. на основание чл. 39, ал. 2 от ЗМСМА Тодорова е наредила по време на ползване на платения й годишен отпуск за времето от 03.06.2013г. до 14.06.2013г. да бъде замествана от В. М. – зам.-кмет на Община Б.
На 10.06.2013г. на основание резултатите от проведения на 16.05.2013г. търг и Заповед №218/20.05.2013г. за обявяване на спечелилия търга участник е сключен Договор №Д-Д-28/10.06.2013г. за отдаване под наем на пасище, мера – общинска собственост – ПИ №024036 с площ 187.148 дка в землището на с. С., между Община Б., представлявана от вр.и.д. В. М. – кмет на Община Б. съгласно Заповед №248/30.05.2013г. и М.В. – гл. счетоводител, наричана наемодател, от една страна и Е. Ч., наричан наемател – от друга.
4. На свое заседание от 16.05.2013г. комисията, назначена със Заповед №203/16.05.2013г., е пристъпила към отваряне на предложенията и е допуснала до участие в търг за ПИ №025019 с площ 69.864 дка в землището на с. С. двама кандидати – Е. Й. И. и Е. Ч. В резултат на провелия се търг с явно наддаване комисията е обявила за спечелил Е. Ч.
Със Заповед №219/20.05.2013г. на Десислава Тодорова – кмет на Община Б., Е. Ч. е обявен за спечелил търга за отдаване под наем пасище, мера – публична общинска собственост, находящо се в землището на с. С., представляващо №025019 с площ 69.864 дка при годишна наемна цена, достигната на търга в размер на 880.30 лв.
С Писмо изх. №467/31.05.2013г. Десислава Тодорова – кмет на Община Б. е уведомила Е. Ч., че е определен за спечелил търга.
Със Заповед №248/30.05.2013г. на основание чл. 39, ал. 2 от ЗМСМА Тодорова е наредила по време на ползване на платения й годишен отпуск за времето от 03.06.2013г. до 14.06.2013г. да бъде замествана от В.М. – зам.-кмет на Община Б.
На 10.06.2013г. на основание резултатите от проведения на 16.05.2013г. търг и Заповед №219/20.05.2013г. за обявяване на спечелилия търга участник е сключен Договор №Д-Д-29/10.06.2013г. за отдаване под наем на пасище, мера – общинска собственост – ПИ №025019 с площ 69.864 дка в землището на с. С., между Община Б., представлявана от вр.и.д. В. М. – кмет на Община Б. съгласно Заповед №248/30.05.2013г. и М. В. – гл. счетоводител, наричана наемодател, от една страна и Е. Ч., наричан наемател – от друга.
II. Със Заповед №153/29.04.2013г. на Десислава Тодорова – кмет на Община Б., е открит публичен търг с явно наддаване за отдаване под наем на 12 бр. поземлени имоти – публична общинска собственост /пасища и мери/, намиращи се в землището на с. Б., Община Б., сред които и следните имоти:
- Пасище, мера, представляващо ПИ №000568 с площ 55.258 дка в землището на с. Б.. Начална годишна наемна цена 6 лв./декар или общо в размер на 331.55 лв.
- Пасище, мера, представляващо ПИ №000651 с площ 263.954 дка в землището на с. Б.. Начална годишна наемна цена 6 лв./декар или общо в размер на 1583.72 лв.
- Пасище, мера, представляващо ПИ №000575 с площ 188.830 дка в землището на с. Б.. Начална годишна наемна цена 6 лв./декар или общо в размер на 1132.98 лв.
- Пасище, мера, представляващо ПИ №000520 с площ 190.303 дка в землището на с. Б.. Начална годишна наемна цена 6 лв./декар или общо в размер на 1141.82 лв.
Със Заповед №205/16.05.2013г. на Десислава Тодорова – кмет на Община Б., е назначена комисия за провеждане на публичен търг с явно наддаване за отдаване под наем на 12 бр. поземлени имоти – публична общинска собственост /пасища, мери/, намиращи се в землището на с. Б., Община Б., в следния състав: председател В. М. – зам.-кмет на Община Б. и членове адв. М. С. – юрист на Община Б., М. В. – гл. счетоводител на Община Б., Ц. П.а – гл. експерт „Земеделие, гори и екология“, В. Б. – гл. експерт „УС“.
1. На свое заседание от 16.05.2013г. комисията, назначена със Заповед №205/16.05.2013г. е пристъпила към отваряне на предложенията и е допуснала до участие в търга за ПИ №000520 с площ 190.303 дка в землището на с. Б. единствения кандидат – Е. Ч. След като същият е потвърдил началната тръжна цена  за имота, комисията го е обявила за спечелил търга. 
Със Заповед №228/20.05.2013г. на Десислава Тодорова – кмет на Община Б., Е. Ч. е обявен за спечелил търга за отдаване под наем пасище, мера – публична общинска собственост, находящо се в землището на с. Б., представляващо ПИ №000520 с площ 190.303 дка при годишна наемна цена, достигната на търга в размер на 1141.82 лв.
С Писмо изх. №457/31.05.2013г. Десислава Тодорова – кмет на Община Б. е уведомила Е. Ч., че е определен за спечелил търга.
Със Заповед №248/30.05.2013г. на основание чл. 39, ал. 2 от ЗМСМА Тодорова е наредила по време на ползване на платения й годишен отпуск за времето от 03.06.2013г. до 14.06.2013г. да бъде замествана от В. М. – зам.-кмет на Община Б..
На 10.06.2013г. на основание резултатите от проведения на 16.05.2013г. търг и Заповед №228/20.05.2013г. за обявяване на спечелилия търга участник е сключен Договор №Д-Д-30/10.06.2013г. за отдаване под наем на пасище, мера – общинска собственост – ПИ №000520 с площ 190.303 дка в землището на с. Б., между Община Б., представлявана от вр.и.д. В. М. – кмет на Община Б. съгласно Заповед №248/30.05.2013г. и М. В. – гл. счетоводител, наричана наемодател, от една страна и Е. Ч., наричан наемател – от друга.
2. На свое заседание от 16.05.2013г. комисията, назначена със Заповед №205/16.05.2013г. е пристъпила към отваряне на предложенията и е допуснала до участие в търга за ПИ №000568 с площ 55.258 дка в землището на с. Б. единствения кандидат – Е. Ч. След като същият е потвърдил началната тръжна цена  за имота, комисията го е обявила за спечелил търга.
Със Заповед №223/20.05.2013г. на Десислава Тодорова – кмет на Община Б., Е. Ч. е обявен за спечелил търга за отдаване под наем пасище, мера – публична общинска собственост, находящо се в землището на с. Б., представляващо ПИ №000568 с площ 55.258 дка при годишна наемна цена, достигната на търга в размер на 331.55 лв.
С Писмо изх. №455/31.05.2013г. Десислава Тодорова – кмет на Община Б. е уведомила Е. Ч., че е определен за спечелил търга.
Със Заповед №248/30.05.2013г. на основание чл. 39, ал. 2 от ЗМСМА Тодорова е наредила по време на ползване на платения й годишен отпуск за времето от 03.06.2013г. до 14.06.2013г. да бъде замествана от В. М. – зам.-кмет на Община Б.
На 10.06.2013г. на основание резултатите от проведения на 16.05.2013г. търг и Заповед №223/20.05.2013г. за обявяване на спечелилия търга участник е сключен Договор №Д-Д-31/10.06.2013г. за отдаване под наем на пасище, мера – общинска собственост – ПИ №000568 с площ 55.258 дка в землището на с. Б., между Община Б., представлявана от вр.и.д. В. М. – кмет на Община Б.съгласно Заповед №248/30.05.2013г. и М. В. – гл. счетоводител, наричана наемодател, от една страна и Е.Ч., наричан наемател – от друга.
3. На свое заседание от 16.05.2013г. комисията, назначена със Заповед №205/16.05.2013г. е пристъпила към отваряне на предложенията и е допуснала до участие в търга за ПИ №000575 с площ 188.830 дка в землището на с. Б. единствения кандидат – Е. Ч. След като същият е потвърдил началната тръжна цена  за имота, комисията го е обявила за спечелил търга.
Със Заповед №227/20.05.2013г. на Десислава Тодорова – кмет на Община Б., Е. Ч. е обявен за спечелил търга за отдаване под наем пасище, мера – публична общинска собственост, находящо се в землището на с. Б., представляващо ПИ №000575 с площ 188.830 дка при годишна наемна цена, достигната на търга в размер на 1132.98 лв.
С Писмо изх. №458/31.05.2013г. Десислава Тодорова – кмет на Община Б. е уведомила Е. Ч., че е определен за спечелил търга.
Със Заповед №248/30.05.2013г. на основание чл. 39, ал. 2 от ЗМСМА Тодорова е наредила по време на ползване на платения й годишен отпуск за времето от 03.06.2013г. до 14.06.2013г. да бъде замествана от В. М. – зам.-кмет на Община Б.
На 10.06.2013г. на основание резултатите от проведения на 16.05.2013г. търг и Заповед №227/20.05.2013г. за обявяване на спечелилия търга участник е сключен Договор №Д-Д-32/10.06.2013г. за отдаване под наем на пасище, мера – общинска собственост – ПИ №000575 с площ 188.830 дка в землището на с. Б, между Община Б, представлявана от вр.и.д. В. М. – кмет на Община Б. съгласно Заповед №248/30.05.2013г. и М. В. – гл. счетоводител, наричана наемодател, от една страна и Е. Ч., наричан наемател – от друга.
4. На свое заседание от 16.05.2013г. комисията, назначена със Заповед №205/16.05.2013г. е пристъпила към отваряне на предложенията и е допуснала до участие в търга за ПИ №000651 с площ 263.954 дка в землището на с. Б. двама кандидати –Е. Ч. и Р. Г. Б.. В резултат на провелия се търг с явно наддаване комисията е обявила за спечелил Е. Ч.
Със Заповед №224/20.05.2013г. на Десислава Тодорова – кмет на Община Б., Е. Ч. е обявен за спечелил търга за отдаване под наем пасище, мера – публична общинска собственост, находящо се в землището на с. Б., представляващо ПИ №000651 с площ 263.954 дка при годишна наемна цена, достигната на търга в размер на 1742.09 лв.
С Писмо изх. №454/31.05.2013г. Десислава Тодорова – кмет на Община Б. е уведомила Е. Ч., че е определен за спечелил търга.
Със Заповед №248/30.05.2013г. на основание чл. 39, ал. 2 от ЗМСМА Тодорова е наредила по време на ползване на платения й годишен отпуск за времето от 03.06.2013г. до 14.06.2013г. да бъде замествана от В. М. – зам.-кмет на Община Б..
На 10.06.2013г. на основание резултатите от проведения на 16.05.2013г. търг и Заповед №224/20.05.2013г. за обявяване на спечелилия търга участник е сключен Договор №Д-Д-35/10.06.2013г. за отдаване под наем на пасище, мера – общинска собственост – ПИ №000651 с площ 263.954 дка в землището на с. Б., между Община Б., представлявана от вр.и.д. В.М. – кмет на Община Б. съгласно Заповед №248/30.05.2013г. и М. В. – гл. счетоводител, наричана наемодател, от една страна и Е. Ч., наричан наемател – от друга.
С приходен касов ордер №279/10.06.2013г. Е. Ч. е заплатил сумата от 8201.19 лв., представляваща общия размер на годишните наемни цени на гореописаните 8 недвижими имота.
Видно от справка в ГРАО „Население“ Десислава Тодорова е *********, с постоянен адрес в гр. В., ********и настоящ такъв гр. В., *****. Е. Ч. е *********, с постоянен и настоящ адрес в с. Б., *********
От справката е видно, че Десислава Тодорова и Е. Ч. имат дъщеря – Д. Ч. В обясненията си, дадени пред КПУКИ, Тодорова е заявила, че с Е. Ч. живеят на семейни начала.

При така установената фактическа обстановка Комисията стигна до следните правни изводи:

На основание пар. 5, ал. 1 от ЗПКОНПИ неприключилите до влизане в сила на закона производства за установяване на конфликт на интереси се довършват по досегашния ред от Комисията. Тъй като настоящото производство е започнало по време на действие на ЗПУКИ (отм.), то същото следва да се довърши на основание посочената разпоредба по реда на ЗПУКИ (отм.) от КПКОНПИ. 
За да е осъществен конфликт на интереси по смисъла на чл.2 от ЗПУКИ (отм.), следва да са налице три кумулативно изискуеми предпоставки: лице, заемащо публична длъжност, наличие на частен интерес, който може да повлияе върху безпристрастното и обективно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл.2, ал.2 и ал.3 от ЗПУКИ (отм.). Частен е всеки интерес, който води до облага от материален или нематериален характер за лице, заемащо публична длъжност или за свързани с него лица, включително всяко поето задължение. Облага е всеки доход в пари или в имущество, включително придобиване на дялове или акции, както и предоставяне, прехвърляне или отказ от права, получаване на привилегия или почести, получаване на стоки или услуги безплатно или на цени, по-ниски от пазарните, помощ, глас, подкрепа или влияние, предимство, получаване или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.

Десислава Тодорова, в качеството си на кмет на Община Б., е лице, заемащо публична длъжност по смисъла на чл. 3, т. 8 от ЗПУКИ (отм.). 
В хода на производството, от събраните по преписката писмени и гласни доказателства, се установи, че Десислава Тодорова и Е. Ч. са свързани лица по смисъла на § 1, т. 1 от ДР на ЗПУКИ (отм.)  – същите се намират във фактическо съжителство.
Наличието на свързани лица само по себе си не представлява конфликт на интереси. Свързаността създава риск от такъв в случаите, при които лицето, заемащо публична длъжност упражнява правомощия или изпълнява задължения по служба повлияно от частен интерес.
Правомощията на кмета на община се уредени в Закона за местното самоуправление и местната администрация (ЗМСМА) и подзаконовите нормативни актове на съответната община. Условията и редът за осъществяване на процедура по провеждане на търг за отдаване под наем на общински имот в Община Б. са регламентирани в Глава VIII от Наредба №4 за реда на придобиване, стопанисване, управление и разпореждане с общинско имущество на Община Б..
Търгът или конкурсът се открива със заповед на кмета на общината, след решение на общинския съвет, с която се утвърждават и тръжната документация, условията за оглед на обекта, крайния срок за приемане на документите за участие – чл. 85 от Наредба №4. 
Съгласно чл. 97, ал. 1 от същата наредба, тръжната комисия изготвя протокол от проведения търг в два екземпляра, който се подписва от членовете на комисията и от представителите на всички допуснати участници в търга. 
В срок от 3 работни дни след провеждането на търга тръжната комисия представя на кмета на общината протокола от търга – чл. 97, ал. 2 от Наредба №4.
В срок от 3 работни дни след получаването на протокола от проведения търг кметът на общината издава заповед, с която се обявява спечелилия търга или конкурса, цената и условията на плащането – чл. 97, ал. 3 от Наредба №4.
На основание чл. 65, ал. 1 от Наредба №4, кметът на общината сключва договорите за отдаване на общински земи под наем.

С издаването на Заповед №151/29.04.2013г., с която е открит публичен търг с явно наддаване за отдаване под наем на 4 бр. поземлени имоти – публична общинска собственост /пасища и мери/, намиращи се в землището на с. С., Община Б. и Заповед №153/29.04.2013г., с която е открит публичен търг с явно наддаване за отдаване под наем на 12 бр. поземлени имоти – публична общинска собственост /пасища и мери/, намиращи се в землището на с. Б., Община Б., Десислава Тодорова, в качеството си на кмет на Община Б., е упражнила свои правомощия по служба във връзка с процедурите по отдаване под наем на гореописаните имоти – публична общинска собственост, при липса на частен интерес, неин или на свързано с нея лице. 
С издаването на Заповед № 203/16.05.2013г. и Заповед №205/16.05.2013г., за определяне състава на конкурсните комисии, провеждащи тръжните процедури, Десислава Тодорова, в качеството си на кмет на Община Б., е упражнила свои правомощия по служба, при липса на частен интерес, неин или на свързано с нея лице. 
 Това е така, тъй като същите са свързани с тръжните процедури, не касаят конкретно лице и с тяхното издаване не възниква облага за Тодорова или за свързаното с нея лице. Липсата на облага обуславя липсата на частен интерес, а оттук и липсата на конфликт на интереси.
В резултат на проведените търгове от тръжните комисии и в изпълнение на възложените й правомощия по чл. 97, ал. 3 от Наредба №4, във вр. чл. 44, ал. 2 от ЗМСМА, Десислава Тодорова е издала: Заповед №216/20.05.2013г., Заповед №217/20.05.2013г., Заповед №218/20.05.2013г., Заповед №219/20.05.2013г., Заповед №228/20.05.2013г., Заповед №223/20.05.2013г., Заповед №227/20.05.2013г., Заповед №224/20.05.2013г., с които е обявявала свързаното с нея лице Е. Ч. за спечелил съответния търг. Наличието на търг с явно наддаване и достигане на пазарни цени в рамките на тръжните процедури сочи, че тези заповеди не създават привилегия за свързаното с Тодорова лице. Посочените заповеди отразяват работата на тръжните комисии и сами  по себе си не водят до облага за свързаното с Тодорова лице, тъй като за приключване на фактическия състав на публичния търг е необходимо сключването на договор. Липсата на облага, която да е пряка и непосредствена последица от упражнените правомощия, води до липсата на частен интерес, а оттук и липсата на конфликт на интереси.
На основание резултатите от проведените на 16.05.2013 г. търгове и заповедите, с които е обявен Е. Ч. за спечелил съответния търг, са сключени следните договори за отдаване под наем на общински имоти: Договор №Д-Д-26/10.06.2013г., Договор №Д-Д-27/10.06.2013г., Договор №Д-Д-28/10.06.2013г., Договор №Д-Д-29/10.06.2013г., Договор №Д-Д-30/10.06.2013г., Договор №Д-Д-31/10.06.2013г., Договор №Д-Д-32/10.06.2013г., Договор №Д-Д-35/10.06.2013г. Същите са подписани за Община Б. от В. С. – временно изпълняващ длъжността кмет на Община Б., съгласно Заповед № 248/30.05.2013 г.
От изложеното се налага изводът, че липсват упражнени правомощия по служба от страна на Десислава Тодорова, в качеството й на кмет на Община Б. във връзка с подписване на договорите за отдаване под наем на общински пасища и мери.
Водена от горното, на основание чл.27, ал.2 от ЗПУКИ (отм.) и във връзка с §3, т.3 и §5, ал.1 от Закона за противодействие на корупцията и за отнемане на незаконно придобитото имущество, Комисията за противодействие на корупцията и за отнемане на незаконно придобитото имущество,

Р Е Ш И:
НЕ УСТАНОВЯВА конфликт на интереси по отношение на Десислава Димитрова Тодорова, ЕГН ***********, кмет на Община Б. за мандат 2011-2015 г. и лице, заемало публична длъжност по чл.3, т.8 от ЗПУКИ (отм.), във връзка с издаване на Заповед № 203/16.05.2013г. и Заповед №205/16.05.2013г., Заповед №216/20.05.2013г., Заповед №217/20.05.2013г., Заповед №218/20.05.2013г., Заповед №219/20.05.2013г., Заповед №228/20.05.2013г., Заповед №223/20.05.2013г., Заповед №227/20.05.2013г., Заповед №224/20.05.2013г., поради липса на частен интерес – неин или на свързано с нея лице по смисъла на § 1, т. 1 от ДР на ЗПУКИ (отм.).
НЕ УСТАНОВЯВА конфликт на интереси по отношение на Десислава Димитрова Тодорова, ЕГН ***********, кмет на Община Б. за мандат 2011-2015 г. и лице, заемало публична длъжност по чл.3, т.8 от ЗПУКИ (отм.), във връзка със сключване на договори №Д-Д-26/10.06.2013г., №Д-Д-27/10.06.2013г., №Д-Д-28/10.06.2013г., №Д-Д-29/10.06.2013г., №Д-Д-30/10.06.2013г., №Д-Д-31/10.06.2013г., №Д-Д-32/10.06.2013г., №Д-Д-35/10.06.2013г., поради липса на упражнени правомощия.
	Препис от решението да се изпрати на Окръжна прокуратура В., с оглед преценка за реализиране на правомощията й по чл. 76, ал. 2 от ЗПКОНПИ.
	
С РЕШЕНИЕТО ДА БЪДЕ ЗАПОЗНАТА дирекция „Противодействие на корупцията“. 


КОМИСИЯ:

Заместник - председател:………/П/………/Антон Славчев/

Член:…………………/П/……………../Антоанета Цонкова/

Член:…………………./П/..……………....…/Пламен Йоцов/

